อเบอร์ดีนชี้กองหุ้นอินเดียยอดขายร่วม359ล.
บลจ.อเบอร์ดีน เผยนักลงทุนตอบรับกองทุนอเบอร์ดีน อินเดีย โกรท ฟันด์&nbsp; ลงทุนหุ้นอินเดีย ยอดลงทุน&nbsp; 359 ล้านบาท เปิดขายอีกครั้ง 23 มี.ค.นี้
17 มี.ค. 2554

บลจ.อเบอร์ดีน เผยนักลงทุนตอบรับกองทุนอเบอร์ดีน อินเดีย โกรท ฟันด์  ลงทุนหุ้นอินเดีย ยอดลงทุน  359 ล้านบาท เปิดขายอีกครั้ง 23 มี.ค.นี้
นายชัยเกษม วัฒนศิริพงษ์ หัวหน้าฝ่ายจัดจำหน่ายกองทุน ของ บลจ.อเบอร์ดีน ประเทศไทย กล่าวว่า หลังจากที่บริษัทเปิดตัวกองทุนใหม่ล่าสุดกองทุนเปิด อเบอร์ดีน อินเดีย โกรท ฟันด์ (ABIG) ซึ่งลงทุนในบริษัทที่จดทะเบียนในตลาดหุ้นอินเดีย ระหว่างวันที่ 28 ก.พ.–14 มี.ค.2554 ที่ผ่านมา ปรากฏว่าได้รับการตอบรับจากนักลงทุนด้วยยอดขาย 359.10 ล้านบาท โดยกองทุนดังกล่าวถือเป็นกองทุนรวมที่ลงทุนในต่างประเทศลำดับที่ 8 ของ อเบอร์ดีน ส่งผลให้สินทรัพย์กองทุนตราสารทุนต่างประเทศ (FIF) ของอเบอร์ดีนอยู่ที่กว่า 5,500ล้านบาท ซึ่งเป็นสัดส่วนการตลาดที่ 1 ในประเทศ
“เป็นโอกาสของนักลงทุนไทยในการลงทุนในบริษัทที่จดทะเบียนในตลาดหุ้นอินเดียผ่าน กองทุน ABIG เนื่องจากอเบอร์ดีนมองว่าอินเดีย มีเศรษฐกิจเติบโตอย่างต่อเนื่อง เป็นมหาอำนาจทางเศรษฐกิจใหม่ และเป็นประเทศที่กำลังผงาดสู่ศูนย์กลางเศรษฐกิจโลก ด้วยจำนวนประชากรมหาศาล กำลังแรงงานที่เพิ่มขึ้นอย่างรวดเร็วโดยมีการขยายตัวของกลุ่มคนชั้นกลางส่งผลให้มีอุปสงค์ของสินค้าและบริการต่างๆ เพิ่มสูงขึ้น ปัจจัยพื้นฐานทางเศรษฐกิจที่แข็งแกร่งของอินเดียมาจากอุปสงค์ในประเทศที่มีเสถียรภาพ ขนาดประชากรที่เอื้ออำนวย และระบบธนาคารที่แข็งแกร่ง ซึ่งจะช่วยสนับสนุนอัตราการเติบโตที่ระดับ 8-10% ในอีกสองสามปีข้างหน้า ตลอดจนการผ่อนคลายกฎระเบียบอย่างต่อเนื่องก็น่าจะยิ่งส่งเสริมการลงทุนและการแข่งขันจากต่างชาติอีกด้วย”นายชัยเกษม กล่าว
อย่างไรก็ตามสำหรับผู้ลงทุนที่พลาดโอกาสในการจองซื้อครั้งแรก บริษัทฯจะเปิดเสนอขายหน่วยลงทุนอีกครั้ง วันที่ 23 มี.ค.2554 นี้